สัวสดีครับคือว่าผมอายุ15ครับแล้วเห็นแบบตัวหนอนลอยไปลอยมามนตาผมเวลามาไปที่สว่างจ้าๆครับผมสายตาสั้น175ทั้ง2ข้างนะครับแล้วผมไปอ่านในเน็ตมันบอกว่าเป็นเซลล์เม็ดดลือดขาวจริงไหมครับนี้Linkครับ 
สวัสดีค่ะ จากอาการดังกล่าวมาน่าจะเกิดจากวุ้นในตาเสื่อม สาเหตุอื่นๆเช่นจอประสาทตาหลุดลอก หรือมีการติดเชื้อภายในดวงตาวุ้นในตาเสื่อมเกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเอง คือเกิดจากความเสื่อมของวุ้นในตา มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตา ไม่ได้เกี่ยวกับเม็ดเลือดขาวแต่อย่างใดโรควุ้นในตาเสื่อมจะมีอันตรายก็ต่อเมื่อวุ้นในตาเสื่อมและหลุดออกมามากจนไปดึงจอประสาทตาให้หลุดออกมาด้วย จะเห็นเหมือนมีม่านดำลงมาบดบังการมองเห็น อันนี้เป็นสัญญาณเตือนว่าต้องไปพบจักษุแพทย์เพื่อรักษาทันที เพราะจอประสาทตาที่หลุดลอกอาจทำให้เสียการมองเห็นได้ค่ะสามารถใช้ชีวิตประจำวันได้ตามปกติ ไม่มีข้อห้าม ทำกิจกรรมได้ทุกอย่าง ออกกลางแจ้งได้ อาจใส่แว่นดำเพื่อป้องกันรังสีจากแสงแดด